A blue text on a black background

AI-generated content may be incorrect.A blue globe on a black background

Description automatically generatedBlue text on a white background

Description automatically generated

A black and white logo

AI-generated content may be incorrect.A black background with blue text

AI-generated content may be incorrect.A black background with a black square

Description automatically generated with medium confidence

Informācija plašsaziņas līdzekļiem

2025.  gada 22. augustā

**Skolotāji izbraukuma teātra izrāžu skatēs varēs iepazīt mobilo izrāžu piedāvājumu**

**2025. gada 27. augustā Rēzeknes Valsts 1. ģimnāzijā (Dzirnavu iela 3A, Rēzekne), 28. augustā Ernsta Glika Alūksnes Valsts ģimnāzijā (Glika iela 10, Alūksnē) un 21. oktobrī Kuldīgā norisināsies izbraukuma teātra izrāžu skates. Skolotājiem un kultūrizglītības programmas “Latvijas skolas soma” koordinatoriem, kā arī kultūras nozares profesionāļiem būs iespēja iepazīt mobilo teātru izrāžu klāstu, ko skolēniem piedāvā nevalstiskie, valsts un pašvaldības teātri. Skatēs piedalīsies teātra trupa “Kvadrifrons”, dejas organizācija “Tuvumi”, “Zīmējumu teātris”, “Istabas teātris”, “Cēsu Mazais teātris”, kultūras attīstības biedrība “Tapala lapa”, nodibinājums “Zvaigžņu AkA”, kā arī VSIA “Latvijas Leļļu teātris” un PSIA “Liepājas Leļļu teātris”.**

Skatēs teātri, kas piedāvā mobilās izrādes, prezentēs savu piedāvājumu un skolotājiem, būs iespēja noskatīties vairākas izrādes pilnā garumā. Dienas noslēgumā izglītības un kultūras profesionāļi tiksies sarunā, lai dalītos iespaidos par redzēto, kā arī pārrunātu sadarbību programmā “Latvijas skolas soma”.

“Ir vismaz divi iemesli, kāpēc no programmas “Latvijas skolas soma” puses ar lielu pārliecību iesakām skolotājiem apmeklēt ASSITEJ Latvija rīkotās Teātra dienas. Vispirms, būdami profesionāli ļoti atbildīgi, pedagogi drošāk jūtas, piedāvājot skolēniem sev zināmus un pārbaudītus mācīšanās resursus. Tas attiecas arī uz kultūras norišu izvēli – pašu redzētu izrādi drošāk rādīt skolēniem un, protams, to ir vieglāk integrēt mācību satura apguvē, piemeklējot darba formas un uzdevumus. Teātra dienas sniedz iespēju īsā laikā vienuviet iepazīties ar vairākām izrādēm, atrast sev noderīgo un kolēģiem ieteicamo.

Turklāt, skolotāji nereti saka, ka programmas “Latvijas skolas soma” piedāvājumā iekļauts tik plašs norišu klāsts, ka var būs sarežģīti izvēlēties saviem skolēniem atbilstošāko. Teātra dienas ne vien izceļ daudzveidīgus skatuves mākslas notikumus, bet arī ļauj klātienē sastapt māksliniekus, un tā ir ļoti vērtīga tikšanās,” saka programmas “Latvijas skolas soma” vadītāja Aija Tūna.

Pēc aizvadītā gada skates Liepājā Priekules vidusskolas skolotāja Agita Rukute atzina, ka “šī ir ļoti vērtīga pieredze. Tas, ko mēs piedzīvojam, mēs pastāstīsim arī tālāk, jo šobrīd esam ar mirdzošām acīm. Otrs – mēs zinām, kas “lācītim ir vēderā”. Tu zini, ko izvēlies skolēniem.”

**Skolotājiem, izglītības un kultūras nozares darbiniekiem skates norises ir bez maksas. Lai izrādes apmeklētu, jāaizpilda pieteikuma anketa:**

**Rēzeknē:** <https://forms.gle/Exhk7Em7LZPJSqhx8>

**Alūksnē:** <https://forms.gle/kYpvMZ7NzmABBf6X6>

**Kuldīgā:** pieteikšanās tiks izsludināta septembra beigās.

Skates organizē ASSITEJ Latvija sadarbībā ar Latvijas Nacionālā kultūras centra kultūrizglītības programmu “Latvijas skolas soma”, Rēzeknes valstspilsētas pašvaldības Izglītības pārvaldi, Alūksnes pašvaldības Izglītības pārvaldi un Kuldīgas pašvaldības Izglītības pārvaldi un Kuldīgas Kultūras centru. Skates finansiāli atbalsta Valsts kultūrkapitāla fonds un Britu Padome Latvijā

Izbraukuma teātra izrāžu skates norit jau trešo gadu. 2022. gadā skate notika [Rīgā](https://latvijasskolassoma.lv/programmas-aktualitates/mobilo-teatra-izrazu-prezentacija-rigas-skolotajiem/), 2024. gadā [Liepājā un Rēzeknē](https://latvijasskolassoma.lv/programmas-aktualitates/skolotaji-iepazist-mobilo-izrazu-piedavajumu/).

**Papildu informācijai:**

[assitejlatvia@gmail.com](mailto:assitejlatvia@gmail.com), +371 26418778

saturu sagatavoja ASSITEJ Latvija pārstāve Alma Kušķe.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Plašāk par ASSITEJ Latvija:**

[assitej.lv](http://ejumeklet.lv/assitej/)

<https://www.facebook.com/profile.php?id=61556012573976>

**Plašāk par kultūrizglītības programmu “Latvijas skolas soma”:**

<https://www.latvijasskolassoma.lv/>

<https://www.facebook.com/latvijasskolassoma>

<https://www.instagram.com/latvijasskolassoma/>

<https://x.com/LV_skolas_soma>

<https://www.youtube.com/@latvijasskolassoma>

**Papildu informācijai:**

Inga Bika

Programmas “Latvijas skolas soma”

eksperte komunikācijas jautājumos

Latvijas Nacionālais kultūras centrs

E-pasts: [Inga.Bika@lnkc.gov.lv](mailto:Inga.Bika@lnkc.gov.lv)

Tālr.: (+371) 26443166

Alma Kušķe

ASSITEJ Latvia

Valdes locekle

E-pasts: [assitejlatvia@gmail.com](mailto:assitejlatvia@gmail.com)  
Tālr.: (+371) 26418778